Amsazwar-a ayɣef d-nnan kra yesɛa aswir ifazen d win aydeg rebḥen daɣ sin n yilemẓiyen niḍen, yernu wi d Malek Saidani ay d-yusan d wis sin, akked Riad Akchout yellan, ula d nitni, seg twilayt n Bgayet. Afran yella-d d aweɛṛan s waṭas yernu wid ay d-yeflalin, ula ma ẓewren aṭas, sɛan qrib yiwen n uswir.
Wid ay iḥedṛen yeɛjeb-iten daɣ umlazmar n tlemẓit Nacira Benali n Yifeṛḥunen (Tizi Uzzu) ay yecnan s uɣanib d ucbiḥ tizlit n « A yemma ur ttru » n umedyaz n tegrawla Farid Ali.
Ma d inaẓuren niḍen, ula ma rbiḥen ara, am yilemẓi n Lotfi Lakehal ay d-yusan seg Ǧiǧel, ɛejben daɣ wid iḥedṛen s tuɣac-nsen tihuskayin.
« Amur ameqran seg-sen wejden akken ad qqlen d imsaduren. Yagi wwḍen ɣer uswir amsadur s yimlazmaren-nsen », ɣef wakken ay d-yenna Djamel Mahindad yellan seg yimsuddsen n tedyant-a, am wakken ay yummar s umsazwar-a amnaḍan ay d-yenna dakken yezmer ad yeqqel d aɣelnaw.
Tasehṛa n uxtam iga-tt yiwen seg yigensasen imeqranen akk n tezlit n uceɛbi n wass-a, Redha Charef, yernu iwet-d deg-s tizlatin seg tgemmi n Lezzayer Tamaneɣt.
kab_Latn kab_Latn kab_Latn kab_Latn kab_Latn